बसेड़ी में दो पक्षों में लाठी-भाटा जंग, पांच लोग घायल, दो रैफर
कस्बेकी पंचायत समिति के समीप दोपहर के समय दो पक्ष आपस में भिड़ गए। मामला इतना बढ़ गया कि दोनों पक्षों ने लाठी सरियों से एक-दूसरे पर जमकर हमला बोल दिया। इसमें दोनों पक्षों के 5 लोग गंभीर घायल हो गए।
इनमें से एक पक्ष के दो लोग गंभीर घायल हो जाने पर परिजन उन्हें धौलपुर ले गए तो वहीं एक अन्य पक्ष के तीन घायलों को बसेड़ी सीएचसी में भर्ती कराया गया है, जहां उनका उपचार जारी है। घटना की सूचना पर थाना प्रभारी जगदीश भारद्वाज मय जाब्ता मौके पर पहुंचे तथा घटनास्थल पर मौजूद असमाजिक तत्वों को वहां से खदेड़ा तथा घंटेभर तक मौके पर मौजूद रहकर स्थिति को संभालते रहे।
व्यस्तम मार्ग पर झगड़े के चलते अफरा-तफरी का माहौल मच गया तथा मौके पर आमजन में भगदड़ मच गई। जानकारी के मुताबिक, दो पक्ष पुरानी रंजिश को लेकर आपस में भिड़ गए तथा दोनों ने ही एक-दूसरे पर लाठी सरियों से हमला बोल दिया। इसमें एक पक्ष के मानसिंह पुत्र माखन सिंह, अजेन्द्र उर्फ कल्ला पुत्र मानसिंह, रामनरेश पुत्र माखन सिंह घायल हो गए, जिनके सिर में चोट लगी। दूसरे पक्ष के पप्पू पुत्र राजबहादुर राजकुमार पुत्र सियाराम के सिर में गंभीर चोट लगने पर परिजन उन्हें धौलपुर ले गए, जिनकी हालात गंभीर बताई जा रही है। घटना को लेकर पुलिस में किसी भी पक्ष द्वारा अभी मामला दर्ज नहीं कराया है।
सड़क पर पड़े मिले खून के निशान
झगड़ाइतना भयंकर था कि इसका अंदेशा इसी बात से लगाया जा सकता है कि मुख्य सड़क पर जगह-जगह खून बिखरा हुआ था।
कुछसमय पूर्व भी हुआ था झगड़ा
जानकारीके मुताबिक, मानसिंह राजबहादुर पक्ष में कुछ समय पूर्व झगड़ा हुआ था, इसमें मानसिंह को चोट आई थी। इसके चलते शनिवार को पुरानी रंजिश को लेकर दोनों पक्षों में झगड़ा हो गया।
दुकान बंद कर भागे व्यापारी
पंचायतसमिति के पास व्यस्ततम मार्ग पर हो रहे लाठी-भाठा जंग से आदमी-आदमी घबराकर इधर-उधर भाग गए तो वहीं उस मार्ग पर मौजूद करीब दर्जनभर दुकानदारों ने अपने प्रतिष्ठान बंद कर दिए। इससे बिजलीघर शिकायत केन्द्र से अस्पताल तक का मार्ग सूना-सूना नजर आया।
बसेड़ी. घटना के बाद पंचायत समिति के पास बंद दुकानें लोगों को खदेड़ते पुलिसकर्मी।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva